Lobizmi dhe korrupsioni politik
Pasojat kur lobistët i kapërcejnë kufijtë e biznesit të ndershëm
. Vitin e kaluar, ish-lobisti i fuqishëm Jack Abramoff u dënua me afro 6 vjet burgim, pasi pranoi fajësinë për planet për t’i dhënë rryshfet zyrtarëve publikë. Fillimisht, ai u kap për mashtrimin e 4 fiseve indiano-amerikane, që i paguan atij dhjetra miliona dollarë. Por, duke punuar me aktivistët fetarë konservatorë, ai ndihmoi në mbylljen e njërës prej kazinove, pronë e këtyre fiseve. Dhe më pas, Abramoff i bindi ata t’i paguanin 4,2 milionë dollarë, në përpjekje për të ushtruar ndikimin e tij në Kongres për rihapjen e kazinos. Abramoff, jo vetëm që kishte marrë nam për vënien e një klienti kundër tjetrit, por edhe për dhënien e dhuratave të dyshimta ligjvënësve. Ja si shprehet Massi Ritsch, e Qendrës së Politikave Përgjigjëse. . Lobistët shpeshsherë përpiqen të sigurojnë fonde për klientët e tyre përmes praktikave të quajtura “rezervim i parave”. Këto metoda njihen gjithashtu me termin “shpenzime me paratë e shtetit”. Këto janë fonde, apo përfitime nga taksat për biznese të veçanta, projekte, apo institucione. Allan Lichtmann është pedagog i historisë së politikës në Universitetin Amerikan në Washington. Por analistë të tjerë thonë se kur është fjala për çështje të rëndësishme, më tepër tek ligjvënësit ndikojnë anketimet. Ja si shprehet John Samples, i Institutit Cato në Washington: Në Washington ka tani 14 mijë grupe të interesave të veçanta, apo lobiste dhe përhapja e tyre pasqyron në fakt përmasat e qeverisë. Nëse në afat të gjatë përmasat e qeverisë zvogëlohen, në këtë rast, edhe numri i organizatave lobiste do të pësonte të njëjtën gjë. //rd//